ধুবুৰীৰ অতিৰিক্ত আৰক্ষী অধীক্ষক ৰজীৰাণী শৰ্মাৰ নেতৃত্বত প্ৰায় এঘন্টা ধৰি অভিযান চলোৱা হয় আৰু আৰক্ষীৰ দলটোৱে বহু ভুৱা প্ৰমানপত্ৰ তথা নথি উদ্ধাৰ কৰিবলৈ সক্ষম হয়। আৰক্ষীয়ে লগতে ভুৱা প্ৰমানপত্ৰ চক্ৰৰ মূল ব্যক্তিজনৰ চৌহদৰ পৰা দুটা লেপটপ, কম্পিউটাৰ আৰু হাই ডিফিনেশ্বন প্ৰিন্টাৰ জব্দ কৰে। ঘৰটোৰ মালিক গোলাম শ্বাহজামালক এক ভুৱা নথি প্ৰস্তুত কৰা, অপৰাধমূলক ষড়যন্ত্ৰ তথা চৰকাৰী ষ্টাম্প ব্যৱহাৰ কৰি কৰা এনে নিকৃষ্ট কাণ্ডৰ বাবে জালিয়াতিৰ অভিযোগত গ্ৰেপ্তাৰ কৰে। আনহাতে, তেওঁৰ আন সহযোগীসকলক এতিয়াও গ্ৰেপ্তাৰ কৰা নাই যদিও ভুৱা জালিয়াতি চক্ৰটোৰ আন অপৰাধীসকলক গ্ৰেপ্তাৰৰ বাবে অবিযান অব্যাহত ৰখা বুলি জানিবলৈ দিয়ে অতিৰিক্ত আৰক্ষী অধীক্ষক ৰজীৰাণী শৰ্মাই।